Diari Oficial de la Generalitat Valenciana


Sumari del DOGV 6879, del 10-10-2012 (2012/9181)

RESOLUCIÓ de 2 d'octubre de 2012, de l'alcalde president, sobre concessió de subvencions per a reparar els danys produïts pels incendis referits en el Decret 112/2012, de 6 de juliol.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9181


Data del document
:   02-10-2012

Organisme emissor
:   Ajuntament d'Altura

Tipus de document
:   Resolució

Anàlisi jurídica

 Descriptors 

:   * Altura
    * ajuda pública

RESOLUCIÓ de 2 d'octubre de 2012, de l'alcalde president, sobre concessió de subvencions per a reparar els danys produïts pels incendis referits en el Decret 112/2012, de 6 de juliol.  
 [2012/9181]  
Atès que durant els dies 30 de juny, 1 i 2 de juliol el terme municipal d'Altura es va veure afectat per l'incendi iniciat el dia 29 de juny al terme municipal de la localitat d'Andilla a la província de València.  
  
Atès que aquest incendi va tenir uns efectes i conseqüències devastadores sobre el terme d'Altura havent calcinat 4.887 hectàrees, el que suposa un 23,3% de la superfície del terme municipal.  
Atès que la Generalitat Valenciana va dictar el Decret 112/2012, de 6 juliol, del Consell, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012.  
Atesa l'Ordre 7/2012, d'11 de juliol, de la Conselleria de Governació, per la qual es desplega el Decret 112/2012, de 6 de juliol, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012.  
Atés el conveni signat entre la Generalitat Valenciana i l'Ajuntament d'Altura de conformitat amb l'article 5 del referit Decret 112/2012.  
  
Atès que en virtut de l'esmentat document l'Ajuntament d'Altura és entitat col·laboradora de la Generalitat Valenciana d'acord amb el que preveu la Llei 38/2003, de 17 de novembre, General de Subvencions.  
  
Vistes i examinades les sol·licituds i documentació que les acompanya presentades en aquest Ajuntament-entitat col·laboradora.  
Vist l'informe de valoració de data 21 de setembre de 2012, emès pel tècnic encarregat de l'avaluació i quantificació dels danys seguint els criteris establerts en la normativa d'aplicació.  
  
Vist que hi ha consignació pressupostària suficient per a fer front a la concessió d'aquests ajuts amb càrrec a l'aplicació pressupostària 4.7.770, resolc:  
  
Primer  
Estimar les sol·licituds d'ajudes per a reparar els danys produïts per l'incendi forestal que va afectar aquest terme municipal i concedir les ajudes econòmiques que seguidament s'esmenten.  
  
  
  
Segon  
Denegar les sol·licituds d'ajudes per a reparar els danys produïts per l'incendi forestal que va afectar este terme municipal que seguidament s'esmenten segons els motius que s'expressen:  
  
  
  
Motius de denegació:  
1. Duplicitat amb un altre propietari.  
2. Els danys afecten menys del 30% de la superfície total de la parcel·la.  
3. La parcel·la es troba en estat d'abandó.  
4. La parcel·la conté un cultiu no indemnitzable segons normativa d'aplicació.  
5. La parcel·la no afectada.  
6. Parcel·la no trobada.  
  
Tercer  
Notificar als interessats la present resolució  
  
Quart  
Publicar en el Diari Oficial de la Comunitat Valenciana la present resolució, d'acord amb el que preveu l'article 18 de la Llei 38/2003, de17 de novembre, General de Subvencions.  
  
Quint  
Assenyalar als beneficiaris que la concessió de la subvenció comporta l'assumpció de les següents obligacions, d'acord amb el que preveu l'article 8 de l'Orde 7/2012, d'11 de juliol, de la Conselleria de Governació, per la qual es desplega el Decret 112/2012, de 6 de juliol, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012:  
A) Amb caràcter general:  
a) Comunicar a l'entitat col·laboradora l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en el decret mencionat.  
Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
b) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
B) En els supòsits continguts en el capítol II del títol I del Decret 112/2012, de 6 de juliol, del Consell, a més de les obligacions anteriors, les següents:  
a) Realitzar l'activitat que fonamenta la concessió de la subvenció.  
  
b) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de la subvenció.  
  
  
c) Conservar els documents justificatius de l'aplicació dels fons rebuts mentre puguen ser objecte de les actuacions de comprovació i control.  
d) Sotmetre's a les actuacions de comprovació i control financer que corresponen a la Intervenció General de la Generalitat en relació amb la subvenció concedida, així com a les actuacions de comprovació a efectuar per la Conselleria de Governació en relació amb l'objecte i el destí de l'ajuda concedida.  
e) Justificar davant de l'entitat col·laboradora respectiva l'ajuda en els termes i terminis previstos en la present orde.  
  
Sext  
Donar compte de la present resolució al Ple de la corporació en la següent sessió que celebre.  
  
Altura, 2 d'octubre de 2012.- L'alcalde: Rafael Rubio Sellés.